Стари град (Добрун)
Стари град Добрун или град у народу познат као Град проклете Јерине је град који се налази на висини од 150 метара на стијенама изнад ријеке Рзав, у мјесту Добрун. Још у 15. вијеку је био један од најзнаменитијих градова у овој области. Састојао се од тврђаве са жупским двором и три куле-стражарнице. У средњем вијеку град је имао и своје подграђе у коме су боравили дубровачки трговци. До данас су сачувани само остаци кула, које се могу видјети са магистралног пута.

Историјат 
Према народном предању, град је изграђен 1440. године, а изградила га је жена српског деспота Ђурђа Бранковића Смедеревца, у народу позната као проклета Јерина. Ови подаци се нису могли историјски потврдити. Када се у обзир узме историјска паралела и подаци који се везују за живот Ђурђа Бранковића у том периоду, могло би се претпоставити да је град подигнут баш у то доба. Међутим, постоји доста неоспорних историјских доказа да је град доста старијег поријекла. За сада је година његове изградње предмет полемика међу историчарима.

Легенде 
За стари град Добрун се везује легенда која говори о издаји Добруна од стране једног кмета који се звао Јован Калауз. Град је дуго времена због неприступачности терена одолијевао нападима Турака, али, захваљујући издаји Јована Калауза он је освојен.

Референце

Литература 
Азиз Ресулбеговић-Дефтердаревић: Град Вишеград и околица, Издање писаца, Сарајево, 1934.

Добрун
Грађевине у Вишеграду